בריזדוביץ'

בריזדוביץ' (באוקראינית: Березді́вці, "ברזדיבצי"; בפולנית: Brzozdowce, "בז'ודובצה"; ביידיש: בריזדעוויץ) הוא כפר במחוז לבוב שבמערב אוקראינה, בו התקיימה עד השואה קהילה יהודית.

התיעוד הראשון ליישוב הוא מראשית המאה ה-15, ובמאה ה-17 הוענקו לו זכויות עיר, אשר ניטלו ממנו מאוחר יותר.

יהודי בריזדוביץ
בסוף המאה ה-17 התארגנה ביישוב קהילה יהודית מאורגנת, ולה בית כנסת מעץ. במהלך המאה ה-19 גדל היישוב היהודי במקום, אך לקראת סוף המאה הצטמצם בשל הגירה. בשנת 1920 נמנו ביישוב כ-640 יהודים, כשליש מתושביו. בכפר כיהן כאדמו"ר רבי ברוך רובין, משושלת רופשיץ-גלגוב.

בין מלחמות העולם פעלו בכפר ארגונים ציוניים, אשר המרכזי שבהם היה המזרחי. משנת 1924 ועד השואה כיהן כרב הקהילה משה בר שלום יעקב באב"ד.

היישוב היהודי בכפר חוסל במחצית השנייה של שנת 1942, לאחר העברת יהודי המקום הנותרים לגטו שהוקם בבוברקה הסמוכה, ושילוחם להשמדה ממנו.

קישורים חיצוניים

 בריזדוביץ' באתר מרכז מורשת יהדות פולין
 
 

קהילות יהודיות באוקראינה
שואת יהודי אוקראינה
מחוז לבוב: יישובים
קהילות יהודיות שהושמדו בשואה
יישובים שהוקמו במאה ה-15